Case ID: 1044125
Sentence 0: İŞİN HALLARİ: Bakı şəhəri Binəqədi rayon Məhkəməsinin 10 iyun 2019-cu il tarixli hökmü ilə Məhkum oğlu təqsirli bilinmişdir, ona görə ki, o, Məhkum 04 iyun 2018-ci il tarixdə saat 06 radələrində X6 idarə etdiyi “Mercedes” markalı **-NF-*** dövlət qeydiyyat nişanlı avtomobildə ünvan 2 ünvanda yerləşən “Ankara” şadlıq sarayının yaxınlığına birlikdəgəldikləri Zərərçəkmiş şəxs, X4 və X5, eləcə də X10 və X11 adlı şəxslərin orada avtomobildən düşüb sürücüyə gediş haqqını ödəmədən getdiklərini görüb onların ünvanına təhqiramiz söyüşlü ifadələr işlətməklə sürücünün pulunu ödəmələrini tələb etdikdə həmin şəxslərin kobud cavab qaytarmalarını cüzi səbəb kimi bəhanə edib avtomobildən düşərək onlarla mübahisə yaradıb bir neçə dəfə üzərlərinə cumaraq sağ əlində tiyəsi açıq vəziyyətdə tutduğu istintaqla müəyyən edilməmiş bıçağı nümayiş etdirib onların ünvanına nalayiq ifadələr işlədib söyməkdə davam edərək ətrafdakı şəxslərin gözü qarşısında dalaşıb həmin küçədə piyada hərəkət edən şəxslərin hərəkətini məhdudlaşdıraraq onların narahatçılığına səbəb olub bıçaqdan silah qismində istifadə olunan əşya kimi istifadə etməklə ictimai qaydanı kobud surətdə pozub, cəmiyyətə açıqca hörmətsizlik ifadə edən, zor tətbiq edilməsi ilə müşayiət olunan qərəzli hərəkətlərlə xuliqanlıq etmişdir.